
Ako je ***[namaz](https://pitajucene.com/search/Namaz/questions/ "Pretraži pitanja o namazu")*** u džamiji već počeo trebamo li požuriti da stignemo što više od namaza sa džematom?


* 
* 
* 
* 
* 
* 
* 

 
Treba li požuriti da stignemo ako je namaz već počeo?

**Pokudeno je na uspostavljeni ***[namaz](https://pitajucene.com/search/Namaz/questions/ "Pretraži pitanja o namazu")***** ići žurno 


Ebu Hurejra, radijallahu anhu, rekao je: “Resulullah, sallallahu alejhi ve sellem, rekao je: ‘Kada se uspostavi namaz nemojte žuriti, idite na njega smireni, ono što stignete, klanjajte, a ono što vas prođe, naklanjajte. “9


Ebu Katada pripovijedao je: “Kada smo jednom p rilikom došli u džamiju da klanjamo, Resulullah, sallallahu alejhi ve sellem, čuo je naše glasove i žamor, pa je upitao: ‘Šta vam je?’ ‘Žurili smo na namaz’, odgovorismo, a on reče: ‘Nemojte tako činiti! Kada pođete na namaz budite smireni, pa ono što stignete, klanjajte, a ono što vas prođe, naklanjajte. “10


**Propisi vezani za poglavlje** 


**Prvo**, pokuđeno je žuriti na uspostavljeni namaz iz bojazni da će namaz proći. Na namaz treba ići smireno, jer onaj ko pođe na namaz praktično je njime okupiran i treba se potpuno okititi adabima odlaska u džamiju.


**Drugo**, žurenje uzrokuje umor i zadihanost, a to umanjuje skrušenost u namazu.


**Treće**, gore navedeni hadisi nisu oprečni Allahovim riječima: “O vjernici, kad se u petak na molitvu pozovete, kupoprodaju ostavite i požurite da molitvu obavite … ” (El-Džumua, 9). Naime, žurenje naređeno u ajetu odnosi se na ostavljanje svih poslova i ranjenje na namaz, što se vidljivo razlikuje od žurenja koje je zabranjeno u hadisima. To što je Svevišnji Allah, nasuprot kupoprodaji, spomenuo požurivanje na molitvu ukazuje da se misli na požurivanje s pokornošću, jer pokornost Svemogućem Allahu nasuprot je stjecanju ovosvjetskih dobara. A žurenje koje je spomenuto u hadisu odnosi se na sami hod koji lišava skrušenosti; otuda je Resulullah, sallallahu alejhi ve sellem, i rekao: ”.. zato na namaz ne idite žureći, već idite smireni’: a Svevišnji Allah najbolje zna.


 


 


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


